Source: http://hvgorac.hu/index.php?route=information/orac_news&page=9
Timestamp: 2018-06-20 07:55:12
Document Index: 7083598

Matched Legal Cases: ['bíróság\n', 'Kúria ', 'bíróság ', 'bíróság ', 'Bíróság ', 'bíróság ']

Alaptörvénysértésen érte a kormányt az Alkotmánybíróság
Az Alkotmánybíróság, miközben halogatja az állásfoglalást az igazán fontos ügyekről (CEU-törvény, civil szervezetek vegzálása), kisebb dolgokban azért időnként belecsíp a kormányba. Most például azt magyarázta el, hogy a rendeletalkotás során nem szabad túllépni a törvényben kapott felhatalmazáson.
A börtön szerint egyáltalán nem ők tehetnek az ott uralkodó körülményekről, hanem a belügyminiszter. A veszprémi börtön szerint alkotmánysértő, hogy vele fizettetnek sérelemdíjat egy rabnak a zsúfolt cella miatt, pedig felettese, a belügyminiszter tehet a rossz körülményekről.
Kártérítést kaphatnak azok az EU-s állampolgárok, akiket hajléktalanság miatt toloncoltak ki Nagy-Britanniából
Brit jogi szakértők szerint kártérítésre számíthatnak a Nagy-Britanniából hajléktalanságuk miatt kitoloncolt külföldi EU-állampolgárok. A BBC vasárnapi riportjában elhangzott, hogy brit ügyvédi irodák jelenleg 45 olyan felperes ügyét készítik elő bírósági tárgyalásra, akiket az elmúlt években - jórészt Theresa May jelenlegi miniszterelnök belügyminiszteri időszaka alatt – azért utasítottak ki Nagy-Britanniából, mert a szabad ég alatt aludtak.
Megtagadhatom a túlórázást?
Közel 68 millió forintba bírságolta meg a társaságot az MNB. A Magyar Nemzeti Bank (MNB) rendszeres ellenőrzései keretében átfogó vizsgálatot folytatott a Generali Biztosító Zrt.-nél (Generali Biztosító). Bár a jegybank számos hiányosságot feltárt, ezek alapvetően nem érintik a biztosító megbízható működését - közölte az MNB a Privátbankár.hu-val.
A vállalkozóknak kell megalkotniuk a GDPR-ral kapcsolatos szabályzatokat, vagy a könyvelőjüket terheli ez a kötelezettség? – kérdezte olvasónk. Dr. Kéri Ádám ügyvéd szakértőnk válaszolt.
Ingóértékesítés gazdasági tevékenységgel – szja-szabályok
Társasházi lakás vásárlásakor szükséges, hogy a társasház tulajdoni lapján lévő bejegyezésekkel vevőként tisztában legyünk. Különösen új építésű társasházak esetén előfordulhat, hogy az albetétesítés még nem történt meg, ez fokozott figyelmet követel meg tőlünk.
Nyugdíjhatározat: kártérítést kérhet, ha túl sokáig késlekednek
A hrportal.hu egyik olvasója 2016 november 9-én elindított nyugdíj kérelmére 2018 április 24-én kapta kézhez a végleges nyugdíjhatározatot, két évnyi angliai munkavállalása miatt. Az alacsony összegű havi nyugdíjelőleg következtében súlyos anyagi hátrány érte az eltelt időben. Igényt tarthat-e valaki ilyen esetben az elszenvedett pluszkiadásai miatt kártérítésre? Az eset kapcsán a fellebbezését a nyugdíjtörvény 73. § (4) bekezdésére lehet alapozni. Érdemes megismerni a nyugdíjelőleg megállapítására vonatkozó rendelkezéseket.
Megsérültem munka közben - mikor fog fizetni a munkahelyem?
Gyakran előfordul, hogy munkavégzés közben megsérül valaki, vagy a körülmények miatt megbetegszik, ezért az ezzel kapcsolatos perek egységes ítélkezési gyakorlata érdekében összefoglaló véleményt készített a Kúria Közigazgatási-Munkaügyi Kollégiuma. Ebben felsorolták azt is, mi tartozhat a munkáltató ellenőrzési körébe, ami megalapozza kártérítési felelősségét - mondta el Tallián Blanka tanácselnök, a kérdéssel foglakozó kúriai joggyakorlat-elemző csoport vezetője egy háttérbeszélgetésen.
Okozhat még fejfájást a vállalkozóknak az online számlázás!
Két hónapon belül indul az online számlázás, a programok fejlesztőinek azonban még sok nehézsége lehet a rendszerek beállításával. A NAV ugyan adott segítséget a fejlesztőknek, ennek értelmezése azonban adószakértő nélkül közel lehetetlen. Tovább nehezíti a helyzetet, hogy a programok jelentős része már most is szabálytalanul működik.
Jogerősen elmeszelte egy magyar bíróság a Deezer zeneszolgáltatót
A Fővárosi Ítélőtábla jogerősen igazat adott a Deezer internetes zeneszolgáltató elleni perben a magyar Előadóművészi Jogvédő Iroda Egyesületnek. Az ítélőtábla döntése megerősítette a 2016-os elsőfokú határozatot, amelyben a bíróság azt mondta ki, hogy a Deezer megsértette az előadóművészek internetes jogát, ugyanis a zeneszolgáltatás megkezdéséhez nem kért engedélyt az előadókat képviselő EJI egyesülettől, nem fizette meg az előadóknak az EJI díjszabása szerint megillető jogdíjat, és elmulasztotta a zenefelhasználással kapcsolatos adatszolgáltatást is.
Így lesz örökölhető a nyugdíjra megtakarított pénz
A hagyatéki eljárásnál gyorsabban és illetékmentesen megkaphatják az örökösök a nyugdíjra félretett pénzt, ha a megtakarító gondolt rájuk. Akár önkéntes nyugdíjpénztári tag valaki, akár nyugdíjbiztosítást kötött, lehetősége van arra, hogy megjelöljön egy haláleseti kedvezményezettet, míg a nyugdíj-előtakarékossági számlánál nincs ilyen lehetőség.
Képzeljük el, hogy egy idős hölgyet elütött egy autó. Szegény ott fekszik az út szélén. Látható, hogy nincs jól, segítségre szorul. Mit tesz ilyenkor egy átlagember: segít, segítséget hív, vagy tovább sétál? Nem mindegy, hogy mit teszünk, ugyanis nemcsak egy ember élete foroghat kockán, hanem a mi életünkre is befolyással lehet. Sőt, akár bűncselekmény elkövetőjévé is válhatunk. Mit kell tenni ahhoz, hogy ne kövessünk el bűncselekményt? Miként járhatunk el helyesen? Kinek kell segítenünk, és kinek nem?
NVB: Törvényes a 2018-as választás - Az NVB elnöke mindemellett több területen is törvénymódosítást javasol
A választási szervek magas színvonalú és hatékony munkájának köszönhetően az országgyűlési képviselők 2018. évi általános választását eredményesen, a hatályos jogszabályi rendelkezéseknek megfelelően, törvényesen bonyolították le - mondta Patyi András, a Nemzeti Választási Bizottság (NVB) elnöke az Országgyűlés alakuló ülésén kedden. Patyi András elmondta: a választási résztvevők számára ismert és kiszámítható jogszabályi környezetben zajlott a 2018-as választás, hiszen nem volt komoly törvényi módosítás az elmúlt években. Hozzátette: a delegálások folytán 30 fősre nőtt NVB rendkívüli mennyiségű munkát végzett el, a választás kitűzésétől, január 11-től május 4-ig 41 ülést tartott, a választási eljárással összefüggésben 942 határozatot hozott és 4 iránymutatás bocsátott ki.
A szolgáltatási uniós irányelvet sértő nemzeti munkajogi szabályok? - A szolgáltatásnyújtás szabadsága az Európai Bíróság asztalán
Wahl főtanácsnok annak megállapítását javasolja a Bíróságnak, hogy az uniós joggal ellentétes az a nemzeti jogszabály, amely a szolgáltatások igénybevevője számára előírja, hogy nyújtson biztosítékot azon bírság fedezete céljából, amely valamely nemzeti munkajogi jogszabályi rendelkezésnek egy másik tagállamban székhellyel rendelkező szolgáltató általi megsértése miatt szabható ki. Az ilyen rendelkezés a főtanácsnok szerint tilos a szolgáltatási irányelv értelmében, és mindenképpen meghaladja az ahhoz szükséges mértéket, hogy a nemzeti hatóságok képesek legyenek a munkavállalók védelme, valamint a tisztességtelen verseny és a szociális dömping elkerülése érdekében elfogadott nemzeti munkajogi szabályoknak való megfelelés ellenőrzésére és kikényszerítésére.
Lehet-e telkem a Holdon?
Gondolkoztál már azon, hogy lehet-e saját telked a Holdon? Hiszed, vagy sem, erre már egy egész iparág épült, és egy joghézagra hivatkozva már online is árusítják a holdföldeket, nagyjából hétezer forintos négyzetméter áron. Végül is olcsóbb, mint egy pesti lakás, és a szomszédok sem zavarnak. Továbbá napjainkban a nagy űrvállalatok mint a SpaceX, a Blue Origin és a Deep Space Industries is újra indokolttá tették a tulajdonszerzés napirenden tartását az ENSZ Űrbizottságában (UNCOPUOS), mivel az amerikai és a luxemburgi törvényalkotók már állami szinten engedélyezték a tulajdonszerzést a vállalatoknak.
E-ügyintézés az adóhatósággal – figyeljen a buktatókra!
2018. január 1-jétől a közigazgatásban általánosan kötelezővé vált az elektronikus ügyintézés, illetve ugyanettől az időponttól a gazdasági társaságok számára általánosan kötelező a Cégkapu használata. Az adóhatósággal való elektronikus kommunikációról egyre több a tapasztalat, az új rendszer még sok buktatót hordoz magában. Az OrienTax összefoglalta, mire érdemes odafigyelni.
Megváltozott ellenjegyzés - Az új ügyvédi törvény okiratszerkesztésre vonatkozó rendelkezései
Az ügyvédi tevékenységről szóló 2017. évi LXXVIII. törvény számos változást hozott az ügyvédség életébe. Új szabályozást kapott - többek között - az ügyvédi ellenjegyzés jogintézménye is. A jogalkotó szándéka a bizalmi hatás erősítésén túl feltehetőleg a jogalkalmazás bizonytalanságainak kiküszöbölése volt. Az új szabályok gyakorlatba átültetése azonban korántsem zökkenőmentes.
Fontos ítélet született a családegyesítésről az Európai Bíróságon
A családegyesítés iránt benyújtott kérelmeket akkor is meg kell vizsgálni, ha egy uniós lakos harmadik ország állampolgárságával rendelkező családtagjával szemben beutazási tilalmat rendeltek el - közölte ítéletében az Európai Unió Bírósága. A bíróság kimondta azt is, hogy ellentétes az uniós irányelvvel azon nemzeti gyakorlat, amely szerint anélkül fogadható el beutazási tilalommal párosuló kiutasítási határozat unión kívüli ország állampolgárával szemben, hogy figyelembe vennék a családi életével kapcsolatos, családegyesítést célzó tartózkodás iránti kérelmében említett tényezőket, különösen kiskorú gyermekének érdekeit.
Tételek: 161 - 180 / 4349 (218 oldal)